Na temelju članka 5. i članka 10. stavak 3. Zakona o financiranju političkih aktivnosti, izborne promidžbe i referenduma (Narodne novine broj 29/19 i 98/19) i članka 26. Statuta Općine Kloštar Ivanić (Glasnik Zagrebačke županije br. 13/21) Općinsko vijeće Općine Kloštar Ivanić na 3. sjednici održanoj dana 23.09.2021. godine donijelo je

**ODLUKU**

**o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Kloštar Ivanić iz Proračuna Općine Kloštar Ivanić za 2021. godinu**

**I.**

Ovom Odlukom raspoređuje se sredstva za redovito godišnje financiranje političkih stranaka i nezavisnih vijećnika Općinskog vijeća Općine Kloštar i to za 2021. godinu, odnosno za period nakon provedenih lokalnih izbora održanih dana 16. svibnja 2021. godine, a temeljem konačnih rezultata izbora članova Općinskog vijeća Općine Kloštar Ivanić provedenih 16. svibnja 2021., koje je Općinsko izborno povjerenstvo utvrdilo i objavilo dana 20. svibnja 2021. godine (KLASA: 013-03/21-01/05, URBROJ: 238/14-15-21-48).

**II.**

U Proračunu Općine Kloštar Ivanić za 2021. godinu osigurana su sredstva za redovito godišnje financiranje političkih stranaka i članova Općinskog vijeća Općine Kloštar Ivanić izabranih s liste grupe birača na poziciji: Program 1001: Predstavnička i izvršna tijela, Aktivnost A100102 Naknade političkim strankama, 381 Tekuće donacije.

**III.**

Pravo na redovito godišnje financiranje iz sredstva Proračuna Općine Kloštar Ivanić imaju političke stranke i nezavisni vijećnici Općinskog vijeća Općine Kloštar Ivanić koji su prema konačnim rezultatima izbora dobili mjesto člana Općinskog vijeća u Općinskom vijeću Općine Kloštar Ivanić.

**IV.**

Za svakog člana Općinskog vijeća utvrđuje se isti iznos sredstava za redovito godišnje

i to =2.000,00 kuna godišnje. Raspoređena sredstva doznačuju se tromjesečno u jednakim iznosima od =500,00 kn (slovima: petstokuna).

Općinskog vijeće Općine Kloštar Ivanić ima 13 članova, te se utvrđuje da u sastavu članova Općinskog vijeća postoji podzastupljenost spola, sukladno članku 9. Zakona o financiranju političkih aktivnosti, izborne promidžbe i referenduma. Za svakog člana Općinskog vijeća podzastupljenog spola utvrđuje se tromjesečna naknada u visini od 10% iznosa predviđenog po svakom vijećniku odnosno u iznosu od =50,00 kn (slovima: pedesetkuna).

**V.**

Političkim strankama i nezavisnim vijećnicima Općinsko vijeće Općine Kloštar Ivanić raspoređuju se sredstva osigurana u Proračunu Općine Kloštar Ivanić za 2021. godinu i to za razdoblje jednog tromjesečja, razmjerno broju dobivenih mjesta odnosno članova Općinskog vijeća Općine Kloštar Ivanić u iznosima kako slijedi:

|  |  |  |  |  |  |  |
| --- | --- | --- | --- | --- | --- | --- |
| Rbr. | Naziv političke stranke i nezavisnog vijećnika | Broj vijećnika prema konačnim rezultatima izbora | muški spol | ženski spol | | Iznos tromjesečne isplate sredstava |
| 1. | Socijaldemokratska partija Hrvatske - SDP | 6 | 4  5 (od 28.6.2021.) | 2  1(od 28.6.2021.) | | 3.100,00 kn  3.050,00 kn (od 28.6.2021.) |
| 2. | Hrvatska demokratska zajednica - HDZ | 3 | 1 | 2 | | 1.600,00 kn |
| 3. | Nezavisna lista boljih - NLB | 2 | 2 | - | | 1.000,00 kn |
| 4. | Stjepan Kožić – nezavisna lista - SKNL | 1 | 1 | - | | 500,00 kn |
| 5. | Hrvatska narodna stranka – liberalni demokrati - HNS | 1 | 1 | - | | 500,00 kn |
| UKUPNO: 13 9 4  13 10 3 | | | | | 6.700,00 kn  6.650,00 kn (od  28.6.2021.) | |

**VI.**

Sredstva raspoređena sukladno točkama IV. i V. ove Odluke isplaćivat će se na središnji račun političke stranke, odnosno poseban račun nezavisnih vijećnika za redovito godišnje financiranje svoje djelatnosti, tromjesečno u jednakim iznosima.

Ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata, osim u slučaju donesene Odluke o obustavi isplate sredstava za redovito godišnje financiranje.

Mandat članova Općinskog vijeća Općine Kloštar Ivanić započeo je danom konstituiranja Općinskog vijeća, 14. lipnja 2021. godine te će se razmjerni dio sredstava za redovito godišnje financiranje političkih stranaka i nezavisnih vijećnika Općinskog vijeća Općine Kloštar Ivanić iz Proračuna Općine Kloštar Ivanić za 2021. godinu i to za drugi kvartal, obračunati i isplatiti zajedno sa sredstvima za treći kvartal.

Za provedbu ove Odluke zadužuje se Jedinstveni upravni odjel Općine Kloštar Ivanić.

**VII.**

Ova Odluka stupa na snagu osmi dan od dana objave u „Glasniku Zagrebačke županije“.

KLASA: 006-01/21-01/01

URBROJ: 238/14-01-21-4

Kloštar Ivanić, 23.09.2021.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

Predsjednik Općinskog vijeća:

Krešimir Bunjevac